Μεσημβρία - Ζώνη

Μεσημβρία - Ζώνη ονομάζεται αρχαιολογικός χώρος ο οποίος βρίσκεται 20 χιλιόμετρα δυτικά της Αλεξανδρούπολης, ανάμεσα από την Παραλία Πετρωτών και τα Δίκελλα στον Έβρο, κοντά στο χωριό Μεσημβρία Έβρου. Στην περιοχή έχουν ανακαλυφθεί πλήθος νομισμάτων Ζώνης και υπάρχει η άποψη ότι ο χώρος της Μεσημβρίας ταυτίζεται με την αρχαία Ζώνη.Άρθρο στο Περιοδικό Αρχαιολογία της Αρχαιολόγου Μαρίας Γκιρτζή: Η καθημερινή ζωή στη νεολιθική Μάκρη και την αρχαία Μεσημβρία, σελ 94-102, Τεύχος 94, Μάρτιος 2005.

Ιστορικό υπόβαθρο
Στο αρχαιολογικό χώρο βρίσκονται ερείπια αρχαίας Ελληνικής πόλη της Θράκης, στα παράλια του Θρακικού πελάγους. Ως Σαμοθρηΐκεα τείχεα ο Ηρόδοτος αναφέρεται στις πόλεις-φρούρια που οι αρχαίοι Έλληνες άποικοι από τη Σαμοθράκη άρχισαν να χτίζουν στα τέλη του 7ου αιώνα π.Χ. ανάμεσα στο βουνό Ίσμαρο και τον ποταμό Έβρο. Οι πόλεις που αναπτύχθηκαν στην αρχαιότητα ήταν η Μεσημβρία, η Δρυς, η Ζώνη και η Σάλη. Στα ρωμαϊκά χρόνια αναπτύχθηκε η Τέμπυρα και το Χαράκωμα. Οι αποικίες αυτές χρησιμοποιούνταν για τον έλεγχο των περασμάτων αλλά και για την πρόσβαση και το εμπόριο καταναλωτικών αγαθών με την ενδοχώρα. Επίσης οι πόλεις αυτές συνέβαλαν στον εξελληνισμό των Θρακών της περιοχής.  Ταμπέλα με πληροφορίες στον αρχαιολογικό χώρο Μεσημβρίας-Ζώνης - Υπουργείου Πολιτισμού, 19η Εφορία Προϊστορικών και Κλασικών Αρχαιοτήτων.

Αρχαιολογικός χώρος
Μέσα στον αρχαιολογικό χώρο ο επισκέπτης μπορεί να δει τα ερείπια από:

 Το οχυρωματικό τείχος.
 Το περιτειχισμένο οικισμό ελληνιστικών χρόνων.
 Το Ναό του Απόλλωνα.
 Τις Κατοικίες.
 Το Ιερό της Δήμητρας.
Ο αρχαιολογικός χώρος είναι προσβάσιμος σε ΑΜΕΑ.

 Φωτοθήκη 

 Παραπομπές 

 Εξωτερικοί σύνδεσμοι 




Κατηγορία:Πόλεις της αρχαίας Θράκης
Κατηγορία:Αρχαιολογικοί τόποι στον Έβρο
Κατηγορία:Αρχαίες ελληνικές αποικίες